Каб захапіць такі значны кавалак аўтарынку Расіі і Казахстана, вытворцы павінны забяспечыць блізкую да еўрапейскай якасць сваёй прадукцыі. Таму патрабаванні, якія прад’яўляюцца да патэнцыяльных партнёраў-пастаўшчыкоў, такія жорсткія, што, па словах начальніка аддзела лакалізацыі СЗАТ “Белджы” Анатоля Дзеравягі, ні адно з машынабудаўнічых прадпрыемстваў пералічаных краін не адпавядае сучасным кітайскім стандартам у культуры вытворчасці, лагістыцы, шэрагу прымяняемых тэхналогій і метадаў работы. Аднак для ААТ “АЗАА” адставанне не фатальнае і яго можна пераадолець у самыя сціслыя тэрміны. Тым больш, што зацікаўленасць у супрацоўніцтве для кітайскага боку высокая, і кампанія “Джылі” гатова дзяліцца тэхналогіямі, вучыць персанал, увогуле аказваць усю патрэбную арганізацыйную дапамогу.